इस रंग बदलती दुनिया में हर इंसान की नीयत पर शक होता है। दूसरों को आईना दिखाने वाला चौथा खंभा इन दिनों सामाजिक कसौटी पर बिल्कुल नकारा साबित हो रहा है। इन नकारों से इतर अपनी अलग दुनिया बनाकर भड़ास4मीडिया ने जो काम किया है, वह प्रशंसनीय है। यशवंत जी आपकी इस साइट के चार साल होने को हैं, किन्तु आपने जिन लोगों को जोड़ा है या जो लोग आपसे वाकई शब्दों से जुड़े हैं, उनको आपने अपने व्यवहार से खरीद लिया है। इस समयचक्र में जहां आदमी चरम पर पहुँचने के बाद किसी को पहचानता तक नहीं है, वहीं आप ने मेरे बच्चे के देहावसान के समय तुरंत कालबैक करके जो बातें कहीं थी, वाकई में उस सहानुभूति ने उस समय में मर्म पर मरहम का काम किया।